text:
Ос на наблюдение
 R
 :
 Базова oc
 α
 :
 Ъгъл на наблюдение
 ß1, ß2
 :
 Ъгли на осветяване
 ε
 :
 Ъгъл на въртене
 Ъгловата система по МКО за специфициране и измерване на материалите за светлоотразителни маркировки. Първата ос е перпендикулярна на равнината, в която лежат оста на наблюдение и оста на осветяване. Втората ос е перпендикулярна на първата ос и базовата ос. Всички оси, ъгли и посоки на завъртане са изобразени като притежаващи положителни стойности.
 Забележки:
 а)
 основната неподвижна ос еоста на осветяване;
 б)
 първата ос е неподвижна и перпендикулярна на равнината, в която лежат оста на наблюдение и оста на осветяване;
 в)
 базовата ос е неподвижна в светлоотразителния материал и координатите ѝ се променят с изменението на ъглите ß1 и ß2.
 Фигура 2
 Гониометрично устройство, включващо ъгловата система по МКО
 1
 :
 Първа ос
 2
 :
 Втора ос
 I
 :
 Ос на осветяване
 O
 :
 Ос на наблюдение
 R
 :
 Базова oc
 P
 :
 Светлоотразителен материал
 α
 :
 Ъгъл на наблюдение
 ß1, ß2
 :
 Ъгли на осветяване
 ε
 :
 Ъгъл на въртене
 Изображение на гониометрично устройство, включващо ъгловата система по МКО за специфициране и измерване на светлоотразителни материали. Всички ъгли и посоки на завъртане са изобразени като притежаващи положителни стойности.
 ПРИЛОЖЕНИЕ 2
 СЪОБЩЕНИЕ
 (Максимален формат: A4 (210 × 297 mm)
 ПРИЛОЖЕНИЕ 3
 ОФОРМЛЕНИЕ НА МАРКИРОВКАТА ЗА ОДОБРЯВАНЕ
 a= 12 mm min.
 Материалът за светлоотразителни маркировки, на който е поставена гореизобразената маркировка за одобряване, е одобрен в Германия (E1), като номерът на одобряването е 0001148. Първите две цифри от номера на одобряването указват, че то е издадено в съответствие с изискванията на Правило No 104 в първоначалната му версия. Символът „C“ показва класа на светлоотразителния материал, предназначен за контурна/лентова маркировка. Символът „D“ указва материала за отличителни маркировки/знаци, предназначени за ограничена площ, а символът „E“ — материал за отличителни маркировки/знаци за широка площ.
 Забележка:
 Номерът на одобряването и допълнителният символ трябва да се поставят в близост до окръжността, над или под буквата „E“ или отляво или отдясно на тази буква. Цифрите на номера на одобряването трябва да са от същата страна като буквата „Е“ и в същата посока. Номерът на одобряването и допълнителният символ трябва да са разположени диаметрално противоположно един на друг. Използването на римски цифри в номерата на одобряване следва да се избягва, за да не се допусне объркване с други символи.
 ПРИЛОЖЕНИЕ 4
 ПРОЦЕДУРА НА ИЗПИТВАНЕ
 ОБРАЗЦИ ЗА ИЗПИТВАНЕ
 1.
 На изпитвателната лаборатория се представят пет образеца за изпитване, представляващи или ленти, или плоскости от материали за светлоотразителни маркировки. Ако се касае за ленти, образците трябва да са с минимална дължина от 3 m; в случай на плоскости те трябва да са с размери най-малко 500 mm × 500 mm.
 2.
 Образците за изпитване трябва да са представителни за текущото производство, изработени в съответствие с препоръките на производителя(ите) на материалите за светлоотразителни маркировки (1).
 3.
 След проверка на спазването на общите спецификации (точка 6 от Правилото) и спецификациите относно формата и размерите (приложение 5) образците се подлагат на изпитването за топлоустойчивост, описано в приложение 8 към настоящото правило,


text:
преди изпитванията по приложения 6 и 7.
 4.
 Фотометричните и колориметричните измервания могат да се извършат върху пет образеца. Трябва да се вземат предвид средните стойности.
 5.
 За другите изпитвания трябва да се използват образци, които не се били подлагани на никакво изпитване.
 (1) Образците за изпитване от материали за светлоотразителни маркировки се поставят на алуминиеви плоскости с дебелина 2 mm със заоблени ръбове, които са предварително обезмаслени, и преди изпитването се държат в продължение на 24 часа при температура 23 °C ± 2 °C при относителна влажност 50 % ± 5 %.
 ПРИЛОЖЕНИЕ 5
 СПЕЦИФИКАЦИЯ НА РАЗМЕРИТЕ НА МАРКИРОВКАТА
 1. Странични и задни лентови маркировки
 1.1. Общи положения
 Маркировките трябва да са съставени от ленти от светлоотразителен материал.
 1.2. Размери
 1.2.1.
 Широчината на страничната и/или задната маркировка трябва да е 50 mm + 10/– 0 mm.
 1.2.2.
 Минималната дължина на всеки елемент на материал за светлоотразителни маркировки трябва да е такава, че да е видима поне една маркировка за одобряване.
 ПРИЛОЖЕНИЕ 6
 КОЛОРИМЕТРИЧНИ СПЕЦИФИКАЦИИ
 1.
 Материалите за светлоотразителни маркировки (клас С) трябва да са бели, жълти или червени. Отличителните светлоотразителни маркировки и/или знаци (класове D и Е) могат да са с всякакъв цвят.
 2.
 Когато се осветява със стандартен светлинен източник А по МКО при ъгъл на осветяване β1 = β2 = 0° или, ако това води до безцветно повърхностно отразяване, при ъгъл β1 = ± 5°, β2 = 0° и измерване при ъгъл на наблюдение 20’ цветът на материала, когато е нов, трябва да е в рамките на границите съгласно точка 2.30 от Правило No 48.
 Координати на цветността
 Цвят
 1
 2
 3
 4
 x [1]
 0,585
 0,610
 0,520
 0,505
 жълт
 y [1]
 0,385
 0,390
 0,480
 0,465
 x [1]
 0,373
 0,417
 0,450
 0,548
 бял
 y [1]
 0,402
 0,359
 0,513
 0,414
 x [1]
 0,720
 0,735
 0,665
 0,643
 червен
 y [1]
 0,258
 0,265
 0,335
 0,335
 Забележка:
 Тъй като въпросът за цветовете през нощта на материалите за светлоотразителни маркировки понастоящем се проучва от Технически комитет 2.19 на МКО, горните граници са само временни и ще бъдат преразгледани по-късно, след като посоченият комитет приключи своята работа.
 ПРИЛОЖЕНИЕ 7
 ФОТОМЕТРИЧНИ СПЕЦИФИКАЦИИ
 1. Когато се осветява със стандартен светлинен източник А по МКО и се измерва съобразно препоръките от публикация No 54 на МКО, 1982 г., коефициентът на отражение R' в кандели на m2 на лукс (cd/m2/lx) на светлоотразителните площи, когато са нови, трябва да е най-малко равен на посочения в таблица 1 за жълти, бели и червени материали.
 1.1. Минимални стойности на коефициента на отражение
 Фотометрични спецификации за светлоотразителни маркировки от клас С:
 Таблица 1
 Минимални стойности на коефициента на отражение R’ [cd.m–2.lx–1]
 Ъгъл на наблюдение α [°]
 Ъгъл на осветяване β [°]
 α=0,33(20’)
 β1
 0
 0
 0
 0
 0
 β2
 5
 20
 30
 40
 60
 Цвят
 Жълт
 300
 —
 130
 75
 10
 Бял
 450
 —
 200
 95
 16
 Червен
 120
 60
 30
 10
 —
 1.2. Максимални стойности на коефициента на отражение
 Фотометрични спецификации за отличителни маркировки или знаци от клас D:
 Таблица 2
 Максимални стойности на коефициента на отражение R' [cd.m–2.lx–1]
 Ъгъл

type: contracts

jurisdiction: EU


text:
на наблюдение α [°]
 Ъгъл на осветяване β [°]
 β1
 0
 0
 0
 0
 α = 0,33° (20')
 β2
 5
 30
 40
 60
 Всички цветове
 150
 65
 37
 5
 Забележка:
 Ако образецът има знак за указване на посоката на поставянето му, посочените стойности трябва да се спазват само за тази посока на поставянето му. Образците без знак за указване на посоката на поставянето им трябва да се наблюдават и под ъгли от 0° и 90°.
 ПРИЛОЖЕНИЕ 8
 УСТОЙЧИВОСТ НА ВЪНШНИ ФАКТОРИ
 1. УСТОЙЧИВОСТ НА АТМОСФЕРНИ ВЛИЯНИЯ
 1.1. Процедура — за всяко изпитване се вземат две проби от образец (вж. точка 2.1.1. от настоящото правило). Едната проба се съхранява в тъмен и сух контейнер за последващо използване като „еталонна проба, която не е излагана на влияния“.
 Втората проба се подлага на действието на светлинен източник в съответствие с ISO стандарт 105-B02-1978, раздел 4.3.1; светлоотразителният материал се излага на този източник, докато стандартното синьо No 7 се обезцвети в сиво No 4. След изпитването пробата се измива в разреден неутрален миещ разтвор, изсушава се и се изследва дали отговаря на изискванията по точки 1.2 — 1.4.
 1.2. Външен вид
 Върху никоя част от изложената на влияния проба не трябва да има видими признаци на напукване, лющене, нацепване, раздуване, разслояване, изкривяване, разпрашване, зацапване или корозия.
 1.3. Устойчивост на цветовете — цветовете на изложената на влияния проба трябва да продължават да отговарят на изискванията, посочени в приложение 6.
 1.4. Въздействие върху коефициента на отражение на светлоотразителния материал.
 1.4.1.
 За тази проверка измерванията трябва да се извършат единствено под ъгъл на наблюдение α = 20′ и под ъгъл на осветяване ß2 = 5° по метода, даден в приложение 7.
 1.4.2.
 Коефициентът на отражение на изложената на влияния проба, когато е суха, трябва да е не по-малък от 80 % от стойността в приложение 7, таблици 1 и 2.
 2. УСТОЙЧИВОСТ НА КОРОЗИЯ
 2.1. Проба на образеца се подлага на действието на солена мъгла в продължение на 48 часа, разделени на два периода от по 24 часа всеки, с едно прекъсване от 2 часа, през който се дава възможност пробата да изсъхне.
 Солената мъгла трябва да се получи чрез пулверизиране при температура 35 ± 2 °C на солен разтвор, получен чрез разтварянето на пет тегловни части натриев хлорид в 95 части дестилирана вода, съдържаща не повече от 0,02 % примеси.
 2.2. Веднага след приключване на изпитването пробата не трябва да показва признаци на корозия, която е вероятно да влоши ефективността на маркировката.
 2.2.1. Коефициентът на отражение R′ на светлоотразителните площи, когато е измерван след възстановителен период от 48 часа, посочен в точка 1 от приложение 7, при ъгъл на осветяване ß2 = 5° и ъгъл на наблюдение α = 20′ не трябва да е по-малък от стойността в таблица 1 от приложение 7 или съответно по-голям от стойността по таблица 2. Преди измерване повърхността се почиства, за да се отстранят отлаганията от солената мъгла.
 3. УСТОЙЧИВОСТ НА ГОРИВА
 Отрязък от пробата с дължина, не по-малка от 300 mm, се потапя в смес на 70 обемни процента


text:
n-хептан и 30 обемни процента толуол за една минута.
 След изваждане повърхността се избърсва с мека тъкан и не трябва да показва никаква видима промяна, която би намалила ефективното ѝ функциониране.
 4. ТОПЛОУСТОЙЧИВОСТ
 4.1. Отрязък от образеца с дължина, не по-малко от 300 mm, се държи в продължение на 12 часа (48 часа в случай на отражатели от формована пластмаса) в суха атмосфера при температура 65 ± 2 °C, след което образецът се охлажда в продължение на 1 час при температура 23 ± 2 °C. След това той се съхранява 12 часа при температура – 20 ± 2 °C.
 4.2. Образецът се изследва след възстановителен период от 4 часа при нормални лабораторни условия.
 4.3. След това изпитване не трябва да има никакво видимо напукване или значителна деформация на повърхността и по-специално на оптичните компоненти.
 5. УСТОЙЧИВОСТ НА ПОЧИСТВАНЕ
 5.1. Ръчно почистване
 5.1.1. Изпитвателен образец, намазан със смес от смазочно масло и графит, която има почистващи свойства, трябва да може да се почисти лесно, без да бъде увредена светлоотразителната повърхност, когато бъде избърсан с мек алифатен разтворител, като n-хептан, с последващо измиване с неутрално миещо средство.
 5.2. Миене под налягане
 5.2.1. Когато изпитваният в неговото нормално положение на монтиране компонент е подложен в продължение на 60 секунди на действието на непрекъсната струя, по изпитвания образец не трябва да е видимо никакво увреждане на светлоотразителната повърхност или отделяне на слой от субстрата, нито отделяне от повърхността за монтиране на образеца, при следните зададени параметри:
 а)
 налягане на водата/миещия разтвор 8 ± 0,2 MPa;
 б)
 температура на водата/миещия разтвор 60° – 5 °C;
 в)
 дебит на водата/миещия разтвор 7 ± 1 l/min;
 г)
 накрайникът на тръбата за почистване трябва да е разположен на разстояние 600 ± 20 mm от светлоотразителната повърхност;
 д)
 тръбата за почистване трябва да се държи под ъгъл, който не е по-голям от 45 градуса спрямо перпендикуляра към светлоотразителната повърхност;
 е)
 40-градусов разпръсквач, който създава широка ветриловидна струя.
 6. СТАБИЛНОСТ НА ФОТОМЕТРИЧНИТЕ СВОЙСТВА
 6.1. Органът, издаващ одобряването, има правото да изпита стабилността на оптичните качества на използвания светлоотразителен материал (използван за маркировка или като отличителни маркировки/знаци).
 6.2. Административните органи на договарящите се страни, в които е издадено одобряването, могат да извършват еднакви изпитвания. Ако един и същ тип светлоотразителен материал показва „систематични дефекти при употреба“, изпитваните образци от материала се предоставят за оценка на органа, който е издал одобряването.
 6.3. При липса на други критерии до констатацията „систематични дефекти при употреба“ на определен тип светлоотразителен материал трябва да се достигне в съответствие с точка 6 от настоящото правило.
 7. УСТОЙЧИВОСТ НА ПРОНИКВАНЕ НА ВОДА
 7.1. Образец от светлоотразителната маркировка се потапя за 10 минути във вода с температура 50 ± 5 °C, като най-високата точка на горната част на светлоотразителната повърхност трябва да се намира на 20 mm под повърхността на водата. Това изпитване се повтаря след завъртане на образеца на 180° така, че светлоотразителната повърхност да е на дъното, а задната повърхност да е покрита с около 20 mm вода. След това образецът (образците) незабавно се потапя при същите


text:
условия във вода с температура 25 ± 5 °C.
 7.2. Не трябва да прониква вода в светлоотразителната повърхност на образеца. Ако при визуалната проверка ясно се установи наличието на вода, се счита, че светлоотразителната маркировка не е преминала успешно изпитването.
 7.3. Ако при визуалната проверка не се установи наличието на вода или в случай на съмнение, коефициентът на отражение R′ се измерва съгласно приложение 7, като образецът първо леко се разклаща, за да се отстрани излишъкът от вода отвън.
 8. ЯКОСТ НА СВЪРЗВАНЕ (ПРИ ЛЕПЯЩИ МАТЕРИАЛИ ОТ КЛАС С)
 8.1. Адхезията на светлоотразителните материали трябва да се определя след 24 часа втвърдяване, като се използва обелване на 90 градуса върху машина за изпитване на якост на опън.
 8.2. Светлоотразителните материали не трябва да могат да се отстраняват лесно, без да се уврежда материала.
 8.3. За светлоотразителните материали трябва да е необходима сила най-малко 10 N на 25 mm широчина при постоянна скорост 300 mm в минута, за да бъдат отстранени от субстрата им.
 9. ОГЪВАНЕ
 9.1. За образците, които трябва да се залепят към гъвкав субстрат, т.е. брезент, се прилага следното:
 9.1.1.
 проба от образеца с размери 50 mm на 300 mm трябва да се огъне веднъж по дължина около дорник с диаметър 3,2 mm, като залепващата част докосва дорника за период от 1 секунда. Температурата при изпитването трябва да е 23 °C ± 2 °C.
 Забележка:
 За улесняване на изпитването може да се постави талк върху залепващата част, за да се предотврати залепването към дорника.
 9.1.2.
 След това изпитване върху повърхността на образеца не трябва да има никакви напуквания, нито каквато и да е видима промяна, която би могла да намали ефективното му функциониране.


text:
 5.12.2015
 BG
 Официален вестник на Европейския съюз
 L 321/72
 РЕШЕНИЕ No 3/2014 НА СЪВЕТА ЗА АСОЦИИРАНЕ ЕС—ГРУЗИЯ
 от 17 ноември 2014 година
 относно делегирането на определени правомощия от Съвета за асоцииране на Комитета за асоцииране в състав „Търговия“ [2015/2263]
 СЪВЕТЪТ ЗА АСОЦИИРАНЕ ЕС—ГРУЗИЯ,
 като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (1) („Споразумението“), и по-специално член 406, параграф 3 и член 408, параграф 2 от него,
 като има предвид, че:
 (1)
 В съответствие с член 431 от Споразумението части от Споразумението се прилагат временно, считано от 1 септември 2014 г.
 (2)
 В съответствие с член 404, параграф 1 от Споразумението Съветът за асоцииране отговаря за упражняването на надзор и контрол над прилагането и изпълнението на Споразумението.
 (3)
 В съответствие с член 408, параграф 2 от Споразумението Съветът за асоцииране може да делегира на Комитета за асоцииране което и да е от своите правомощия, включително правомощието да взема решения със задължителна сила.
 (4)
 В съответствие с член 408, параграф 4 от Споразумението Комитетът за асоцииране заседава в специален състав, когато разглежда всички въпроси, свързани с дял IV (Търговия и свързани с търговията въпроси) от Споразумението.
 (5)
 С цел осигуряване на безпроблемното и своевременно прилагане на частта от Споразумението, отнасяща се до задълбочената и всеобхватна зона за свободна търговия, Съветът за асоцииране делегира на Комитета за асоцииране в състав „Търговия“, както е посочено в член 408, параграф 4 от Споразумението, правомощието да актуализира или изменя приложенията към Споразумението, които се отнасят до глави 1, 3, 5, 6 и 8 от дял IV (Търговия и свързани с търговията въпроси) от Споразумението, доколкото в тези глави не се съдържат конкретни разпоредби, отнасящи се до актуализирането или изменението на тези приложения,
 ПРИЕ НАСТОЯЩОТО РЕШЕНИЕ:
 Член 1
 С настоящото Съветът за асоцииране делегира на Комитета за асоцииране в състав „Търговия“, както е посочено в член 408, параграф 4 от Споразумението, правомощието да актуализира или изменя приложенията, които се отнасят до глави 1, 3, 5, 6 (приложение XV-В към Споразумението) и 8 от дял IV (Търговия и свързани с търговията въпроси) от Споразумението, доколкото в тези глави не се съдържат конкретни разпоредби, отнасящи се до актуализирането или изменението на тези приложения.
 Член 2
 Настоящото решение влиза в сила от датата на приемането му.
 Съставено в Брюксел на 17 ноември 2014 година.
 За Съвета за асоцииране
 Председател
 F. MOGHERINI
 (1) ОВ L 261, 30.8.2014 г., стр. 4.


text:
 Важна правна забележка
 |
 22005D0154
 Официален вестник n° L 053 , 23/02/2006 стр. 0056 - 0057
 Решение на Съвместния комитет на ЕИПNo 154/2005от 2 декември 2005 годиназа изменение на приложение XXI (Статистика) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение ХХI към Споразумението е изменено с Решение No 128/2005 на Съвместния комитет на ЕИП [1].(2) Решение 2005/366/ЕО на Комисията от 4 март 2005 г. за изпълнение на Директива 95/64/ЕО на Съвета относно статистическите данни при превоз на стоки и пътници по море и за изменение на приложенията към нея [2] трябва да бъде включено в Споразумението.(3) Решение 2005/366/ЕО отменя Решение 2000/363/ЕО [3] на Комисията, включено в Споразумението и следователно следва да бъде заличено от него,РЕШИ:Член 1Приложение XXI към Споразумението се изменя, както следва:1. Текстът на второто тире (Решение 2000/363/ЕО на Комисията) от точка 7б (Директива 95/64/ЕО) се заличава.2. След точка 7б (Директива 95/64/ЕО на Съвета) се добавя следната точка:"7ба. 32005 D 0366: Решение 2005/366/ЕО на Комисията от 4 март 2005 г. за изпълнение на Директива 95/64/ЕО на Съвета относно статистическата данни при превоз на стоки и пътници по море и за изменение на приложенията към нея (ОВ L 123, 17.5.2005 г., стр. 1)."3. Към първото тире (Решение 98/385/ЕО на Комисията) от точка 7б (Директива 95/64/ЕО) на Съвета се добавя следното:"изменено със:- 32005 D 0366: Решение 2005/366/ЕО на Комисията (ОВ L 123, 17.5.2005 г., стр. 1)."Член 2Текстовете на Решение 2005/366/ЕО на исландски и на норвежки език, които следва да се публикуват в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 3 декември 2005 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [****].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 2 декември 2005 година.За Съвместния комитет на ЕИППредседателH.S.H. Prinz Nikolaus von Liechtenstein[1] ОВ L 339, 22.12.2005 г., стр. 53.[2] ОВ L 123, 17.5.2005 г., стр. 1.[3] ОВ L 132, 5.6.2000 г., стр. 1.[****] Няма посочени конституционни изисквания.--------------------------------------------------


text:
 10.7.2010
 BG
 Официален вестник на Европейския съюз
 L 177/211
 Само оригиналните текстове на ИКЕ на ООН имат правна сила съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута TRANS/WP.29/343, който е на разположение на следния електронен адрес: http://www.unece.org/trans/main/wp29/wp29wgs/wp29gen/wp29fdocstts.html
 Правило No 46 на Икономическата комисия за Европа на Организацията на обединените нации (ИКЕ/ООН) — Единни предписания за одобрение на устройства за непряко виждане и на моторни превозни средства по отношение на монтирането на тези устройства
 Включващо всички текстове в сила до:
 Допълнение 4 към серия от изменения 02 — Дата на влизане в сила: 22 юли 2009 г.
 Списък на грешките 1 към допълнение 4 — Дата на влизане в сила: 11 ноември 2009 г.
 СЪДЪРЖАНИЕ
 ПРАВИЛО
 1.
 Обхват
 I. УСТРОЙСТВА ЗА НЕПРЯКО ВИЖДАНЕ
 2.
 Определения
 3.
 Заявление за одобрение
 4.
 Маркировки
 5.
 Одобрение
 6.
 Изисквания
 6.1.
 Огледала
 6.2.
 Устройства за непряко виждане, различни от огледала
 7.
 Промяна на типа устройство за непряко виждане и разширение на одобрението
 8.
 Съответствие на производството
 9.
 Санкции при несъответствие на производството
 10.
 Окончателно прекратяване на производството
 11.
 Наименования и адреси на техническите служби, отговарящи за провеждане на изпитвания за одобрение, както и на административните отдели
 II. МОНТАЖ НА УСТРОЙСТВА ЗА НЕПРЯКО ВИЖДАНЕ
 12.
 Определения
 13.
 Заявление за одобрение
 14.
 Одобрение
 15.
 Изисквания
 16.
 Промяна на типа превозно средство и разширение на одобрението
 17.
 Съответствие на производството
 18.
 Санкции при несъответствие на производството
 19.
 Окончателно прекратяване на производството
 20.
 Наименования и адреси на техническите служби, отговарящи за провеждане на изпитвания за типово одобрение, както и на административните отдели
 21.
 Преходни разпоредби
 ПРИЛОЖЕНИЯ
 Приложение 1 —
 Образец на документ за информация за типово одобрение на устройство за непряко виждане
 Приложение 2 —
 Образец на документ за информация за типово одобрение на превозно средство по отношение на монтажа на устройства за непряко виждане
 Приложение 3 —
 Съобщение относно издаването, отказа, разширяването или отнемането на одобрение или окончателното прекратяване на производството на тип устройство за непряко виждане съгласно Правило No 46
 Приложение 4 —
 Съобщение относно издаването, отказа, разширяването или отнемането на одобрение или окончателното прекратяване на производството на тип превозно средство по отношение на монтирането на устройства за непряко виждане съгласно Правило No 46
 Приложение 5 —
 Оформление на маркировката за одобрение на устройство за непряко виждане
 Приложение 6 —
 Метод на изпитване за определяне на отразяващата способност
 Приложение 7 —
 Процедура за определяне радиуса на кривината „r“ на отразяващата повърхност на огледало
 Приложение 8 —
 Процедура за определяне на точката „H“ и действителния ъгъл на наклон на торса за места за сядане в моторни превозни средства
 Допълнение 1 —
 Описание на тримерната машина за определяне на точка H
 Допълнение 2 —
 Тримерна координатна система
 Допълнение 3 —
 Контролни данни относно местата за сядане
 Приложение 9 —
 (запазено)
 Приложение 10 —
 Изчисляване на разстоянието за различаване
 1. ОБХВАТ
 Настоящото правило се прилага за:
 а)
 задължителните и незадължителните устройства за непряко виждане, посочени в таблицата от точка


text:
15.2.1.1.1 за превозни средства от категория M и задължителните и незадължителните устройства за непряко виждане, споменати в точки 15.2.1.1.3 и 15.2.1.1.4, за превозни средства от категория L (1) с каросерия, която поне частично обгражда водача;
 б)
 монтирането на устройства за непряко виждане на превозни средства от категории M и N (1) и на превозни средства от категория L (1) с каросерия, която поне частично обгражда водача.
 I. УСТРОЙСТВО ЗА НЕПРЯКО ВИЖДАНЕ
 2. ОПРЕДЕЛЕНИЯ
 За целите на настоящото правило:
 „Устройства за непряко виждане“ означава устройства за наблюдение на зоната на движение по пътя, намираща се в съседство на превозното средство, която не може да бъде наблюдавана като резултат от пряката видимост. Такива устройства могат да бъдат обикновени огледала, устройства тип камера-монитор или други устройства, които са в състояние да представят информация за непрякото поле на видимост на водача.
 „Огледало“ означава всяко устройство, с изключение на устройствата тип перископ, предназначено да осигурява ясна видимост към задната, страничната или предната част на превозно средство в обсега на полетата на видимост, определени в точка 15.2.4.
 2.1.1.1. „Вътрешно огледало“ означава устройство, определено в точка 2.1, което може да бъде монтирано в отделението за пътници на превозно средство.
 2.1.1.2. „Външно огледало“ означава устройство, определено в точка 2.1, което може да бъде монтирано върху външната повърхност на превозно средство.
 2.1.1.3. „Огледало за наблюдение“ означава огледало, различно от огледалата, определени в точка 2.1.1, което може да бъде монтирано във вътрешността или върху външната част на превозното средство с цел да се осигурят зони на видимост, различни от посочените в точка 15.2.4.
 2.1.1.4. „Спомагателна система за видимост“ означава система, която позволява на водача да различава и/или вижда обекти в зоната в съседство на превозното средство.
 2.1.1.5. „r“ означава средната стойност на радиусите на кривината, измерени по отразяващата повърхност, в съответствие с метода, описан в приложение 7.
 2.1.1.6. „Основни радиуси на кривината в една точка на отразяващата повърхност (r
 i
 )“ означава стойностите, получени с помощта на описаната в приложение 7 апаратура, измерени по дъгата на отразяващата повърхност, преминаваща през центъра на огледалото и успоредна на отсечката b, определен в точка 6.1.2.1.2.1, и по дъгата, перпендикулярна на тази отсечка.
 2.1.1.7. „Радиус на кривината в една точка на отразяващата повърхност (rp)“ означава средноаритметична стойност на основните радиуси на кривина r
 i
 и r
 i
 , а именно:
 2.1.1.8. „Сферична повърхност“ означава повърхност, която има постоянен и еднакъв радиус във всички направления.
 2.1.1.9. „Асферична повърхност“ означава повърхност, която има постоянен радиус само в една равнина.
 2.1.1.10. „Асферично огледало“ означава огледало, състоящо се от сферична и асферична част, в което преходът на отразяващата повърхност от сферичната към асферичната част трябва да бъде отбелязан. Кривината на основната ос на огледалото се определя в координатната система х/у, определена от радиуса на главната полусфера с:
 R
 :
 номинален радиус на сферичната част;
 k
 :
 константа за промяната на кривината;
 a
 :
 константа за сферичния размер на главната полусфера.
 2.1.1.11. „Център на отразяващата повърхност“ означава центъра на видимата площ на отразяващата повърхност.
 2.1.1.12. „Радиусът на кривината на съставните части на огледалото“ означава радиусът „с“ на дъгата на


text:
окръжността, която в най-голяма степен се доближава до закривената форма на разглежданата част.
 2.1.1.13. „Клас огледало“ означава всички устройства, които имат една или повече общи характеристики или функции. Те са класифицирани, както следва:
 —
 клас I: „Вътрешно огледало за виждане назад“, осигуряващо полето на видимост, определено в точка 15.2.4.1;
 —
 клас II и III: „Основно външно огледало за виждане назад“, осигуряващо полетата на видимост, определени в точки 15.2.4.2 и 15.2.4.3;
 —
 клас IV: „Широкоъгълно външно огледало“, осигуряващо полето на видимост, определено в точка 15.2.4.4;
 —
 клас V: „Външно огледало с близко поле на видимост“, осигуряващо полето на видимост, определено в точка 15.2.4.5;
 —
 клас VI: „Предно огледало“, осигуряващо полето на видимост, определено в точка 15.2.4.6;
 —
 клас VII: Огледала, предназначени за превозни средства от категория L с каросерия.
 „Устройство за непряко виждане тип камера-монитор“ означава устройство за непряко виждане, определено в точка 2.1, при което полето на видимост се получава посредством съвместното действие на камера и монитор, определени в точки 2.1.2.1 и 2.1.2.2.
 2.1.2.1. „Камера“ означава устройство, което възпроизвежда изображение на външния свят и след това преобразува това изображение в сигнал (напр. във видеосигнал).
 2.1.2.2. „Монитор“ означава устройство, което преобразува сигнала в изображения, които се възпроизвеждат във видимия спектър.
 2.1.2.3. „Различаване на обекта“ означава способността за различаване на обект от неговия фон/заобикалящата го среда на известно разстояние.
 2.1.2.4. „Яркостен контраст“ означава съотношението на яркостта между обект и непосредствения му фон/заобикалящата го среда, което позволява предметът да бъде различаван от неговия фон/заобикалящата го среда.
 2.1.2.5. „Разделителна способност“ означава най-малкият елемент, който може да бъде различен от сетивната система, т.е. да бъде възприет като отделен от по-голямото цяло. Разделителната способност на човешкото око се определя като „острота на зрението“.
 2.1.2.6. „Обект от критично значение“ означава обект с кръгла форма с диаметър D0 = 0,8 m. (2)
 2.1.2.7. „Критично възприятие“ означава нивото на възприятие, което човешкото око обикновено е в състояние да достигне при различни условия. При условията на движение граничната стойност за критичното възприятие е осем дъгови минути от видимия ъгъл.
 2.1.2.8. „Поле на видимост“ означава частта от тримерното пространство, която се наблюдава с помощта на устройство за непряко виждане. Освен ако не е посочено друго, то съответства на видимостта на нивото на пътната повърхност, осигурявана от устройството и/или устройствата, различни от огледала. То може да бъде ограничено от съответното разстояние на различаване до обекта от критично значение.
 2.1.2.9. „Разстояние на различаване“ означава разстоянието, измерено на нивото на пътната повърхност от базовата точка на наблюдение до най-отдалечената точка, в която обект от критично значение може да бъде просто възприет (граничната стойност за едва постигнато критично възприятие).
 2.1.2.10. „Критично поле на видимост“ означава зоната, в която трябва да бъде различен обект от критично значение посредством устройство за непряко виждане и която е определена от ъгъл и едно или повече разстояния на различаване.
 2.1.2.11. „Базова точка на наблюдение“ означава точката, свързана с превозното средство, с която е свързано предписаното поле на видимост. Тази точка представлява проекцията върху пътната повърхност на пресичането на вертикална равнина, преминаваща през точките на очите на водача, и на равнината,


text:
успоредна на средната надлъжна равнина на превозното средство, разположена на 20 cm извън превозното средство.
 2.1.2.12. „Видим спектър“ означава светлината с дължина на вълната в рамките на диапазона, определен от границите на възприятие на човешките очи: 380—780 nm.
 2.1.2.13. „Устройство за наблюдение, състоящо се от камера— монитор— записващо устройство“ означава устройство, състоящо се от камера и монитор или записваща апаратура, различно от устройството камера-монитор, описано в точка 2.1.2, и което може да бъде монтирано във вътрешността или върху външната част на превозното средство с цел да се осигурят полета на видимост, различни от посочените в точка 15.2.4, или да се осигури система за сигурност във или около превозното средство.
 2.1.3. „Други устройства за непряко виждане“ означава устройства, определени в точка 2.1, при които полето на видимост не се получава посредством огледало или устройство тип камера-монитор за непряко виждане.
 2.1.4. „Тип устройство за непряко виждане“ означава устройства, които не се различават по следните съществени характеристики:
 —
 конструкцията на устройството, включително, ако е уместно, закрепването към каросерията;
 —
 в случай на огледала: класа, формата, размерите и радиуса на кривината на отразяващата повърхност на огледалото;
 —
 в случай на устройства тип камера-монитор: разстояние на различаване и диапазон на видимост.
 3. ЗАЯВЛЕНИЕ ЗА ОДОБРЕНИЕ
 3.1. Заявлението за одобрение на тип устройство за непряко виждане се подава от притежателя на търговското наименование или марка или от негов надлежно упълномощен представител.
 3.2. Образец на документ за информация е показан в приложение 1.
 За всеки тип устройство за непряко виждане заявлението се придружава от:
 3.3.1. в случай на огледала — четири образеца: три огледала за извършване на изпитванията и едно огледало, което се запазва в лабораторията за всякакви допълнителни проверки, които впоследствие могат да се окажат необходими. По искане на лабораторията може да се наложи предоставянето на допълнителни образци.
 3.3.2. в случай на други устройства за непряко виждане един образец от всички части.
 4. МАРКИРОВКИ
 4.1. На образците на устройства за непряко виждане, предоставени за одобрение, трябва да бъдат нанесени търговското наименование или марка на производителя; Маркировката трябва да бъде ясна, четлива и незаличима.
 4.2. На всяко устройство трябва да се предвиди място с достатъчно големи размери за нанасяне на маркировката за одобрение, която трябва да е четлива, когато устройството е монтирано на превозното средство. Това пространство се отбелязва на чертежите, посочени в приложение 1.
 5. ОДОБРЕНИЕ
 5.1. Ако предоставените за одобрение образци отговарят на изискванията на точка 6. от настоящото правило, на съответния тип устройство за непряко виждане се издава одобрение.
 5.2. На всеки одобрен тип се присвоява номер на одобрението. Първите му две цифри (понастоящем 02) указват серията от изменения, включваща най-новите основни технически изменения, направени по правилото към момента на издаване на одобрението. Една и съща страна по договора не може да присвоява същия номер на друг тип устройство за непряко виждане.
 5.3. Страните по Спогодбата, прилагащи настоящото правило, биват уведомявани за всяко одобрение, разширение, отказ на одобрение или окончателно прекратяване на производството на тип устройство за непряко виждане съгласно настоящото правило посредством формуляр, който съответства на образеца от приложение 3 към настоящото правило.


text:
На всяко устройство за непряко виждане, което съответства на одобрен съгласно настоящото правило тип, на мястото, посочено в точка 4.2 по-горе, и в допълнение на маркировката, предписана в точка 4.1, се поставя отчетливо международна маркировка за одобрение, която се състои от:
 5.4.1. оградена с окръжност буква „E“, следвана от отличителния номер на държавата, която е издала одобрението (3);
 5.4.2. номер на одобрението;
 5.4.3. допълнителен символ I, II, III, IV, V, VI или VII, посочващ класа, към който принадлежи типа огледало, или символът S в случай на което и да е устройство за непряко виждане, различно от огледало. Допълнителният символ се поставя на произволно удобно място в близост до оградената с окръжност буква „E“.
 5.5. Маркировката за одобрение и допълнителният символ трябва да бъдат ясни, четливи и незаличими.
 5.6. Приложение 5 към настоящото правило дава пример за оформлението на споменатите по-горе маркировка за одобрение и допълнителен символ.
 6. ИЗИСКВАНИЯ
 6.1. ОГЛЕДАЛА
 6.1.1. ОБЩИ ИЗИСКВАНИЯ
 6.1.1.1. Всички огледала трябва да бъдат регулируеми.
 6.1.1.2. Контурът на отразяващата повърхност трябва да бъде обкръжен от защитен корпус (кожух и т.н.), който по своя периметър трябва да има стойност на „c“ по-голяма или равна на 2,5 mm във всички точки и във всички направления. Ако отразяващата повърхност излиза извън рамките на защитния корпус, радиусът на кривината „c“ по периметъра, излизащ извън границите на защитния корпус, трябва да бъде не по-малък от 2,5 mm и отразяващата повърхност трябва да влиза обратно в защитния корпус със сила 50 N, приложена върху най-изпъкналата точка спрямо защитния корпус в посока, която е хоризонтална и е приблизително успоредна на средната надлъжна равнина на превозното средство.
 6.1.1.3. Когато огледалото е монтирано върху хоризонтална повърхност, независимо от положението, в което е регулирано устройството, всички части, включително онези, които остават прикрепени към опората след изпитването, предвидено в точка 6.1.3.2, които в случай на вътрешно огледало се намират в потенциално статично съприкосновение със сфера с диаметър 165 mm или с диаметър 100 mm — в случай на външно огледало, трябва да имат радиус на кривината „c“ не по-малък от 2,5 mm.
 6.1.1.4. Изискванията от точка 6.1.1.3 не се прилагат за ръбовете на отворите за фиксиране или на жлебовете, чийто диаметър или най-голям диагонал е по-малък от 12 mm, ако тези ръбове или жлебове са заоблени.
 6.1.1.5. Устройството за закрепване на огледалата към превозното средство трябва да бъде с такава конструкция, че цилиндър с радиус 70 mm (50 mm в случай на превозно средство от категория L), чиято ос съвпада с оста или една от осите на завъртане или въртене, осигуряващи завъртане на огледалото в посоката на съответния удар, да пресича поне частично повърхността, за която е закрепено.
 6.1.1.6. Съответните разпоредби не се прилагат за частите от външни огледала, посочени в точки 6.1.1.2 и 6.1.1.3, които са изработени от материал с твърдост А по скалата на Шор, която не надвишава 60.
 6.1.1.7. За части от вътрешните огледала, които са изработени от материал с твърдост А по скалата на Шор, не по-ниска от 50, и монтирани върху твърда опора, изискванията от точки 6.1.1.2 и 6.1.1.3, се прилагат


text:
само за опората.
 6.1.2. СПЕЦИАЛНИ ИЗИСКВАНИЯ
 6.1.2.1. РАЗМЕРИ
 6.1.2.1.1. Вътрешни огледала за виждане назад (клас I)
 Размерите на отразяващата повърхност трябва да бъдат такива, че да е възможно в нея да се впише правоъгълник, едната страна на който да е 40 mm, а другата да бъде с дължина „а“ mm, като:
 където r е радиусът на кривината.
 6.1.2.1.2. Основни външни огледала за виждане назад (класове II и III)
 6.1.2.1.2.1. Размерите на отразяващата повърхност трябва да бъдат такива, че да е възможно в нея да се впише:
 —
 правоъгълник с височина 40 mm, чиято основа, измерена в милиметри, е със стойност „а“;
 —
 отсечка, която е успоредна на височината на правоъгълника и чиято дължина, измерена в милиметри, е със стойност „b“.
 6.1.2.1.2.2. Минималните стойности на „a“ и „b“ са дадени в таблицата по-долу:
 Клас огледало за виждане назад
 а
 (mm)
 b
 (mm)
 II
 200
 III
 70
 6.1.2.1.3. „Широкоъгълни“ външни огледала (клас IV)
 Контурите на отразяващата повърхност трябва да бъдат с проста геометрична форма и с размери, които да осигуряват, ако е необходимо заедно с външно огледало клас II, полето на видимост, посочено в точка 15.2.4.4.
 6.1.2.1.4. Външни огледала с „близко поле на видимост“ (клас V)
 Контурите на отразяващата повърхност трябва да бъдат с проста геометрична форма и с размери, които да осигуряват полето на видимост, посочено в точка 15.2.4.5.
 6.1.2.1.5. Предни огледала (клас VI)
 Контурите на отразяващата повърхност трябва да бъдат с проста геометрична форма и с размери, които да осигуряват полето на видимост, посочено в точка 15.2.4.6.
 6.1.2.1.6. Огледала, предназначени за превозни средства от категория L с каросерия (клас VII)
 6.1.2.1.6.1. „Основни“ външни огледала (клас VII)
 Минималните размери на отразяващата повърхност трябва да бъдат такива, че:
 a)
 нейната площ не трябва да бъде по-малка от 6 900 mm2;
 б)
 диаметърът на кръглите огледала не трябва да бъде по-малък от 94 mm;
 в)
 когато огледалата за гледане назад не са кръгли, размерите им трябва да позволяват вписването на окръжност с диаметър 78 mm в отразяващата им повърхност.
 Максималните размери на отразяващата повърхност трябва да бъдат такива, че:
 a)
 диаметърът на кръгло огледало за гледане назад не трябва да бъде по-голям от 150 mm;
 б)
 отразяващата повърхност на огледало за гледане назад, което не е кръгло, трябва да се побира в рамките на правоъгълник с размери 120 mm × 200 mm.
 6.1.2.2. Отразяваща повърхност и коефициенти на отражение
 6.1.2.2.1. Отразяващата повърхност на огледалото трябва да бъде плоска или сферично изпъкнала. Външните огледала могат да бъдат снабдени с допълнителна асферична част, при условие че основното огледало изпълнява изисквания относно непрякото поле на видимост.
 6.1.2.2.2. Разлики между радиусите на кривина на огледалата
 6.1.2.2.2.1. Разликата между ri или r'i, и rp във всяка базова точка не трябва да надвишава 0,15 r.
 6.1.2.2.2.2. Разликата между всеки от радиусите на кривината (rp1, rp2 и rp3) и r не трябва да надвишава 0,15 r.
 6.1.2.2.2.3. Когато r не е по-малко от 3 000 mm, стойността 0,15 r, упомената в точки 6.1.2.2.2.1 и 6.1.2.2.2.2, се замества с 0,25 r.
 6.1.2.2.3. Изисквания за асферичните части на огледалата
 6.1.2.2.3.1. Асферичните огледала


text:
трябва да бъдат с такива размери и форма, че да могат да осигуряват полезна информация на водача. Това обикновено означава минимална широчина 30 mm в някоя точка.
 6.1.2.2.3.2. Радиусът на кривината ri на асферичната част не трябва да бъде по-малък от 150 mm.
 Стойността на „r“ за сферични огледала не трябва да бъде по-малка от:
 6.1.2.2.4.1. 1 200 mm за вътрешни огледала за виждане назад (клас I);
 6.1.2.2.4.2. 1 200 mm за клас II и III основни външни огледала за виждане назад;
 6.1.2.2.4.3. 300 mm за „широкоъгълни“ външни огледала (клас IV) и външни огледала с „близко поле на видимост“ (клас V);
 6.1.2.2.4.4. 200 mm за предни огледала (клас VI)
 6.1.2.2.4.5. 1 000 mm или повече от 1 500 mm в случай на огледала (клас VII).
 6.1.2.2.5. Стойността на нормалния коефициент на отражение, определена съгласно метода, описан в приложение 6, не трябва да бъде по-малка от 40 %.
 В случай на отразяващи повърхности с променлива степен на отразяване, позицията „ден“ трябва да позволява да се различават цветовете на сигналите, които се използват при движението по пътищата. Стойността на нормалния коефициент на отражение в позицията „нощ“ не трябва да бъде по-малка от 4 %.
 6.1.2.2.6. Отразяващата повърхност трябва да запазва характеристиките си, заложени в точка 6.1.2.2.5, въпреки продължително излагане на неблагоприятни атмосферни условия при нормална експлоатация.
 6.1.3. Изпитване
 Огледалата от класове I— VI и клас VII (със скрепления, еднакви с тези от клас III) се подлагат на изпитванията, описани в точки 6.1.3.2.1 и 6.1.3.2.2. Огледалата от клас VII с рамо се подлагат на изпитванията, описани в точка 6.1.3.2.3.
 6.1.3.1.1. Изпитването, предвидено съгласно точка 6.1.3.2, не се изисква да бъде провеждано в случай на външно огледало, на което, независимо от положението на регулиране, нито една част не е на по-малко от 2 m от пътната повърхност, когато превозното средство е натоварено с технически допустимото максимално натоварване.
 Това изключение се прилага също и за крепежните елементи на огледалата (монтажни планки, рамена, шарнирни съединения и др.), които са разположени на по-малко от 2 m от пътната повърхност и които не се издават извън габаритната широчина на превозното средство, измерена по напречната равнина, преминаваща през най-ниската точка на крепежните елементи на огледалото или през която и да е друга точка, намираща се пред тази равнина, ако с тази конфигурация се получава по-голяма габаритна широчина.
 В тези случаи трябва да се предоставя описание, в което се посочва, че огледалото трябва да бъде монтирано така, че положението на неговите крепежни елементи да съответства на гореспоменатите условия.
 Когато това изключение е използвано, рамото на огледалото трябва да бъде маркирано, така че да не може да бъде заличен, символът
 и този факт се отбелязва в сертификата за типово одобрение.
 6.1.3.2. Изпитване на удар
 Изпитването съгласно настоящата точка не трябва да се провежда за устройства, вградени в каросерията на превозното средство, които осигуряват фронтална зона на отклонение на ъгъл не по-голям от 45°, измерен по отношение на надлъжната средна равнина на превозното средство, или устройства, които се издават на не повече от 100 mm от очертанията на каросерията на превозното средство


text:
в съответствие с Правило No 26.
 6.1.3.2.1. Описание на изпитвателния стенд
 Изпитвателният стенд се състои от махало, което може да извършва колебания около две взаимноперпендикулярни хоризонтални оси, като едната е перпендикулярна на равнината, съдържаща траекторията на „задвиженото“ махало.
 На края на махалото се поставя ударен елемент, оформен от твърда сфера с диаметър 165 ± 1 mm, покрита с 5 mm плътен каучук с твърдост А 50 по скалата на Шор.
 Предвидено е устройство, което позволява определянето на максималния ъгъл, достигнат от рамото в равнината на отклонение.
 Опора, фиксирана с твърда връзка към конструкцията на махалото, служи за захващане на образците в съответствие с изискванията при удар, посочени в точка 6.1.3.2.2.6.
 На фигура 1 по-долу са дадени размерите (в mm) на изпитвателния стенд и специфичните конструктивни изисквания:
 Фигура 1
 6.1.3.2.1.2. Центърът на удара на махалото съвпада с центъра на сферата, оформена от ударния елемент. Той е на разстояние „l“ от оста на колебания в равнината на отклонение, което е равно на 1 m ± 5 mm. Редуцираната маса на махалото е mo = 6,8 ±0,05 килограма. Зависимостта на mo от общата маса m на махалото и разстоянието d между центъра на тежестта на махалото и оста му на въртене се изразява чрез уравнението:
 6.1.3.2.2. Описание на изпитването
 6.1.3.2.2.1. Процедурата, използвана при затягане на огледалото към опората, трябва да бъде препоръчаната от производителя на устройството, или, когато това е подходящо, от производителя на превозното средство.
 Позициониране на огледалото за извършване на изпитването
 6.1.3.2.2.2.1. Огледалата се позиционират на стенда за изпитване на удар с махалото по такъв начин, че осите, които са хоризонтални и вертикални, когато огледалото е монтирано на превозно средство в съответствие с указанията за монтаж на заявителя, да са същото положение.
 6.1.3.2.2.2.2. Когато огледалото е регулируемо спрямо основата си, изпитването се провежда в положение, в което устройството за въртене на огледалото е най-малко вероятно да работи в границите на регулировката, предвидени от заявителя.
 6.1.3.2.2.2.3. Когато огледалото има устройство за регулиране на разстоянието спрямо основата му, това устройство се поставя в положение, при която разстоянието между защитния корпус и основата е най-малко.
 6.1.3.2.2.2.4. Когато отразяващата повърхност е подвижна в рамките на защитния корпус, тя трябва да бъде регулирана така, че най-отдалеченият от превозното средство горен ъгъл да бъде в най-издадено положение спрямо защитния корпус.
 6.1.3.2.2.3. С изключение на случая на изпитване 2 за вътрешни огледала (вж. точка 6.1.3.2.2.6.1), когато махалото е във вертикално положение, хоризонталната и надлъжната вертикална равнини, преминаващи през центъра на ударния елемент, трябва да преминават през центъра на отразяващата повърхност, определена в точка 2.1.1.11. Надлъжната посока на колебание на махалото трябва да бъде успоредна на средната надлъжна равнина на превозното средство.
 6.1.3.2.2.4. Когато при условията на регулиране, заложени в точки 6.1.3.2.2.1 и 6.1.3.2.2.2, части на огледалото ограничават връщането на ударния елемент, точката на удара трябва да бъде преместена в направление, което е перпендикулярно на съответната ос на въртене или завъртане.
 Преместването трябва да не е по-голямо от онова, което е стриктно необходимо за извършване на изпитването. То трябва да е ограничено по такъв начин, че:
 —
 или сферата,


text:
ограничаваща ударния елемент, да остава най-малкото допирателна към цилиндъра, определен в точка 6.1.1.5;
 —
 или точката на съприкосновение с ударния елемент да се намира на най-малко 10 mm от периферията на отразяващата повърхност.
 6.1.3.2.2.5. Изпитването се състои от процес на падане на ударния елемент от височина, съответстваща на ъгъл 60° на отклонението на махалото от вертикалата, така че ударният елемент да удари огледалото в момента, когато махалото достигне вертикално положение.
 Огледалата се подлагат на удар при следните различни условия:
 6.1.3.2.2.6.1. Вътрешни огледала
 —
 Изпитване 1: Точките на удар трябва да бъдат определените в точка 6.1.3.2.2.3 Ударът трябва да бъде такъв, че ударният елемент да удари огледалото от страната на отразяващата повърхност.
 —
 Изпитване 2: Точката на удар се намира на контура на защитния корпус, така че извършеният удар да образува ъгъл от 45° с равнината на отразяващата повърхност и да е разположен в хоризонталната равнина, преминаваща през центъра на тази повърхност. Ударът трябва да бъде от страната на отразяващата повърхност.
 6.1.3.2.2.6.2. Външни огледала
 —
 Изпитване 1: Точката на удар трябва да бъде определената в точка 6.1.3.2.2.3 или 6.1.3.2.2.4. Ударът трябва да бъде такъв, че ударният елемент да удари огледалото от страната на отразяващата повърхност.
 —
 Изпитване 2: Точката на удар трябва да бъде определената в точка 6.1.3.2.2.3 или 6.1.3.2.2.4. Ударът трябва да бъде такъв, че ударният елемент да удари огледалото от страната, обратна на страната на отразяващата повърхност.
 Когато клас II или III огледала за виждане назад са фиксирани към същата монтажна конструкция, както огледалата за виждане назад от клас IV, гореспоменатите изпитвания трябва да се провеждат върху най-ниско разположеното огледало. Независимо от това, техническата служба, отговаряща за изпитванията, може да повтори едното или двете изпитвания с по-високо разположеното огледало, ако то се намира на по-малко от 2 m от пътната повърхност.
 6.1.3.2.3. Изпитване на огъване на защитния корпус, закрепен към рамото (клас VII)
 6.1.3.2.3.1. Описание на изпитването
 Защитният корпус се разполага хоризонтално в едно устройство така, че да е възможно здраво да се закрепят елементите за регулиране на закрепващата опора. Краят, най-близко разположен до точката за закрепване на елемента за регулиране на опората, се фиксира по направление на най-големия размер на корпуса с помощта на твърда ограничителна опора с широчина 15 mm, покриващ корпуса по цялата му широчина.
 На другия край на корпуса се поставя една ограничителна опора, еднаква с описания по-горе, за да се приложи предписаното изпитвателно натоварване (фигура 2).
 Допуска се да се фиксира краят на корпуса, противоположен на този, към който се прилага натоварването, вместо да се поддържа в положението, показано на фигура 2.
 Фигура 2
 Пример на устройство за изпитване на огъване на огледала за гледане назад
 6.1.3.2.3.2. Изпитвателното натоварване е 25 кг. То се поддържа в продължение на една минута.
 6.1.3.3. Резултати от изпитванията
 При изпитванията, описани в точка 6.1.3.2, махалото трябва да продължи колебанието си след удара по такъв начин, че проекцията на местоположението на рамото върху равнината на отклонение да образува ъгъл най-малко 20° с вертикалата. Точността на измерване на ъгъла трябва да бъде ± 1°.
 6.1.3.3.1.1. Това изискване не се прилага


text:
по отношение на огледалата, които са залепени към предното стъкло, по отношение на които изискването, посочено в точка 6.1.3.3.2, се прилага след изпитването.
 6.1.3.3.1.2. Изискваният ъгъл към вертикалата е намален от 20° на 10° за всички огледала за виждане назад от клас II и клас IV и за огледала за виждане назад от клас III, които са прикрепени към същата монтажна конструкция, както огледалата от клас IV.
 6.1.3.3.2. В случай, че монтажната опора на огледалото се счупи по време на изпитванията, описани в точка 6.1.3.2, за огледала, залепени към предното стъкло, оставащата част не трябва да се издава извън основата с повече от 10 mm и конфигурацията, оставаща след изпитването, трябва да отговаря на условията, посочени в точка 6.1.1.3.
 По време на изпитванията, описани в точка 6.1.3.2, отразяващата повърхност не трябва да се счупи. Допуска се обаче да се счупи отразяващата повърхност, ако е изпълнено едно от следните условия:
 6.1.3.3.3.1. парчетата стъкло остават прилепени към дъното на защитния корпус или към здраво свързана за него повърхност; допуска се частичното отделяне на стъкло от неговата опорна стена при условие, че то не надвишава 2,5 mm от всяка от страните на пукнатините; допуска се малки стъклени люспи да се отделят от повърхността на стъклото в точката на удара;
 6.1.3.3.3.2. отразяващата повърхност е изработена от безопасно стъкло.
 6.2. Устройства за непряко виждане, различни от огледала
 6.2.1. ОБЩИ ИЗИСКВАНИЯ
 6.2.1.1. Ако е необходимо регулиране от страна на потребителя, устройството за непряко виждане трябва да може да се регулира без помощта на инструменти.
 6.2.1.2. Ако устройството за непряко виждане може да възпроизвежда цялото предписано поле на видимост единствено чрез сканиране на полето на видимост, целият процес на сканиране, възпроизвеждане и връщане към неговото първоначалното положение общо не бива да продължава повече от 2 секунди.
 6.2.2. УСТРОЙСТВО ЗА НЕПРЯКО ВИЖДАНЕ ТИП КАМЕРА-МОНИТОР
 6.2.2.1. Общи изисквания
 6.2.2.1.1. Когато устройството тип камера-монитор е монтирано върху хоризонтална повърхност, всички части, независимо от положението, в което е регулирано устройството, които в случай на монитор се намират в потенциално статично съприкосновение със сфера с диаметър 165 mm или с диаметър 100 mm — в случай на камера, трябва да имат радиус на кривината „c“ не по-малък от 2,5 mm.
 6.2.2.1.2. Изискванията от точка 6.2.2.1.1 не се прилагат за ръбовете на отворите за фиксиране или на жлебовете, чийто диаметър или най-голям диагонал е по-малък от 12 mm, ако тези ръбове или жлебове са заоблени.
 6.2.2.1.3. За части на камерата или на монитора, които са изработени от материал с твърдост А по скалата на Шор, по-ниска от 60, и монтирани върху твърда опора, изискванията от точка 6.2.2.1.1, се прилагат само за опората.
 6.2.2.2. Функционални изисквания
 6.2.2.2.1. Камерата трябва да функционира добре при условия на слаба слънчева светлина. Камерата трябва да осигурява яркостен контраст от порядъка на най-малко 1:3 при условия на слаба слънчева светлина в областта извън частта на изображението, в която се възпроизвежда източникът на светлина (условие определено в EN 12368: 8.4). Източникът на светлина трябва да осветява камерата с 40 000 lx. Ъгълът между нормалата към равнината на чувствителния елемент и


text:
линията, свързваща средната точка на чувствителния елемент и източника на светлина, трябва да бъде 10°.
 6.2.2.2.2. Мониторът трябва да осигурява минимален контраст при различни условия на осветяване, както е посочено в международния стандарт ISO 15008:2003.
 6.2.2.2.3. Трябва да бъде възможно да се регулира средната яркост на монитора както ръчно, така и автоматично в зависимост от външните условия.
 6.2.2.2.4. Измерванията на яркостния контраст се извършват съгласно международния стандарт ISO/DIS 15008:2003.
 6.2.3. ДРУГИ УСТРОЙСТВА ЗА НЕПРЯКО ВИЖДАНЕ
 Трябва да бъде доказано, че устройството отговаря на следните изисквания:
 6.2.3.1. Устройството трябва да възприема видимия спектър и във всички случаи да възпроизвежда това изображение, без да бъде необходимо интерпретиране във видимия спектър.
 6.2.3.2. Функционалността трябва да бъде гарантирана при условията на употреба, при които системата се пуска в експлоатация. В зависимост от използваната технология за получаване на изображения и представянето им точка 6.2.2.2 трябва да бъде изцяло или частично приложима. В други случаи това може да бъде постигнато чрез установяване и демонстриране посредством чувствителността на система, аналогична на изискванията от точка 6.2.2.2, че е обезпечена функционалност, която е еквивалентна или по-добра от функционалността, изисквана за устройствата за непряко виждане тип огледало- или камера-монитор.
 7. ПРОМЯНА НА ТИПА УСТРОЙСТВО ЗА НЕПРЯКО ВИЖДАНЕ И РАЗШИРЕНИЕ НА ОДОБРЕНИЕТО
 Административният отдел, одобрил типа устройство за непряко виждане, се уведомява за всяка промяна на типа устройство за непряко виждане, включително неговото закрепване към каросерията. Тогава отделът може:
 7.1.1. да прецени, че е малко вероятно направените промени да оказват съществено неблагоприятно въздействие и че при всички положения устройството за непряко виждане продължава да съответства на изискванията; или
 7.1.2. да изиска протокол за допълнително изпитване от техническата служба, отговаряща за провеждане на изпитванията.
 7.2. Потвърждението или отказът на одобрение, в което се посочват измененията, се съобщава съгласно процедурата, посочена в точка 5.3 по-горе, на страните по Спогодбата, прилагащи настоящото правило.
 7.3. Страните по Спогодбата от 1958 година, прилагащи настоящото правило, се уведомяват за разширението на одобрението съгласно процедурата, определена в точка 5.3 по-горе.
 7.4. Компетентният орган, който издава разширението на одобрението, присвоява сериен номер на всеки формуляр за съобщение, изготвен за такова разширение.
 8. СЪОТВЕТСТВИЕ НА ПРОИЗВОДСТВОТО
 8.1. Процедурата за съответствие на производството трябва да съответства на определените в Спогодбата, допълнение 2 (E/ECE/324-E/ECE/TRANS/505/Rev.2).
 8.2. Всяко устройство за непряко виждане, одобрено по настоящото правило, трябва да бъде произведено така, че да съответства на одобрения тип, като отговаря на изискванията, изложени в точка 6 по- горе.
 9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 9.1. Издаденото съгласно настоящото правило одобрение на тип устройство за непряко виждане може да бъде отменено, ако заложеното в точка 8.1 по-горе изискване не е спазено или ако типът устройство за непряко виждане не удовлетворява изискванията, предписани в точка 8.2 по-горе.
 9.2. Ако страна по Спогодбата, прилагаща настоящото правило, отмени дадено от нея одобрение, тя уведомява незабавно останалите страни по договора, прилагащи настоящото правило, посредством копие на формуляра за съобщение, съдържащо най-долу изписана с едър шрифт, подписана и датирана анотация: „ОДОБРЕНИЕТО Е ОТМЕНЕНО“.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако титулярят на одобрението прекрати напълно производството на тип устройство за непряко виждане,


text:
одобрен в съответствие с настоящото правило, той уведомява за това органа, издал одобрението, който при получаването на съответното съобщение на свой ред уведомява за това останалите страни по Спогодбата, прилагащи настоящото правило, посредством копие на формуляра за съобщение, съдържащо най-долу изписана с едър шрифт, подписана и датирана анотация: „ОДОБРЕНИЕТО Е ОТМЕНЕНО“.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯ ЗА ОДОБРЕНИЕ, КАКТО И НА АДМИНИСТРАТИВНИТЕ ОТДЕЛИ
 Страните по Спогодбата, прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитванията, както и на административните отдели, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, издадени в други страни.
 II. МОНТАЖ НА УСТРОЙСТВА ЗА НЕПРЯКО ВИЖДАНЕ
 12. ОПРЕДЕЛЕНИЯ
 По смисъла на настоящото правило:
 12.1. „Окулярни точки на водача“ означава две точки, отстоящи на разстояние 65 mm и разположени вертикално на 635 mm над точката R на седалката на водача, определена в приложение 8. Правата линия, която съединява тези точки, е перпендикулярна на вертикалната надлъжна средна равнина на превозното средство. Средата на отсечката, чийто краища са двете окулярни точки, се намира на вертикалната надлъжна равнина, която трябва да преминава през центъра на мястото, определено за сядане на водача, уточнено от производителя на превозното средство.
 „Амбинокулярно поле на видимост“ означава цялото поле на видимост, получено в резултат на наслагване на полетата на видимост на дясното око и на лявото око (вж. фигура 3 по-долу).
 Фигура 3
 „Тип пътно превозно средство по отношение непрякото виждане“ означава моторните превозни средства, които са еднакви по отношение на следните основни характеристики:
 12.3.1. тип устройство за непряко виждане;
 12.3.2. характеристиките на каросерията, които намаляват полето на видимост;
 12.3.3. координатите на точката R (когато е приложимо);
 12.3.4. предписаните местоположения и маркировките за типово одобрение на задължителните и (ако са монтирани) незадължителните устройства за непряко виждане.
 12.4. „Превозни средства от категории L2, L5, M1, M2, M3, N1, N2 и N3“ означава превозните средства, определени в Консолидираното решение за конструкцията на превозните средства (R.E.3), приложение 7 (документ TRANS/WP.29/78/Rev.1/Amend.2).
 12.5. „Предно разположение на органите за управление“ означава конфигурация, в която повече от половината от дължината на двигателя се намира пред най-предната точка на основата на предното стъкло, а главината на кормилното колело — в предната четвърт от дължината на превозното средство.
 13. ЗАЯВЛЕНИЕ ЗА ОДОБРЕНИЕ
 13.1. Заявлението за одобрение на тип превозно средство по отношение монтирането на устройства за непряко виждане се подава от производителя на превозното средство или от негов надлежно упълномощен представител.
 13.2. Образец на документ за информация е показан в приложение 2.
 13.3. На техническата служба, отговаряща за провеждането на изпитвания с цел одобрение, се предоставя превозно средство, представително за подлежащия на одобрение тип превозно средство.
 13.4. Компетентният орган трябва да удостовери наличието на задоволителни мерки за осигуряване на ефективен контрол за съответствие на производството преди издаването на типово одобрение.
 14. ОДОБРЕНИЕ
 14.1. Ако типът превозно средство, представено за одобрение в съответствие с точка 13. по-горе отговаря на изискванията от точка 15 от настоящото правило, одобрение се издава.
 14.2. На


text:
всеки одобрен тип се присвоява номер на одобрението. Първите му две цифри (понастоящем 02) указват серията от изменения, включваща най-новите основни технически изменения, направени по правилото към момента на издаване на одобрението. Една и съща страна по договора не може да присвоява същия номер на друг тип превозно средство.
 14.3. Страните по Спогодбата, прилагащи настоящото правило, биват уведомявани за всяко одобрение, разширение, отказ на одобрение или окончателно прекратяване на производството на тип превозно средство съгласно настоящото правило посредством формуляр, който съответства на образеца от приложение 4 към настоящото правило.
 15. ИЗИСКВАНИЯ
 15.1. ОБЩИ ИЗИСКВАНИЯ
 15.1.1. Задължителните и незадължителните устройства за непряко виждане, посочени в таблицата в точка 15.2.1.1.1, монтирани на превозното средство, трябва да бъдат от тип, одобрен по настоящото правило.
 15.1.2. Огледалата и другите устройства за непряко виждане трябва да бъдат монтирани по такъв начин, че огледалото или другото устройство да не се премества, така че да доведе до значително изменение на измереното поле на видимост, или да не вибрира до такава степен, че да бъде причина водачът да изтълкува погрешно възприетото изображение.
 15.1.3. Условията, заложени в точка 15.1.2, трябва да бъдат поддържани, когато превозното средство се движи със скорост до 80 % от максималната проектна скорост, но която не надвишава 150 km/h.
 15.1.4. Полетата на видимост, определени по-долу, се установяват на основата на амбинокулярна видимост, като очите се намират в „окулярните точки на водача“, определени в точка 12.1. Полетата на видимост се определят, когато превозното средство е в работно състояние, определено в документ TRANS/WP.29/78/Rev.1/Amend.2, Annex 7, точка 2.5.4., като в допълнение за превозни средства от клас M1 и N1 — един пътник (75 kg), седнал на предната седалка. Когато полетата се определят през прозорците, стъклата трябва да имат общ коефициент на пропускане на светлината в съответствие с Правило No 43, приложение 21.
 15.2. ОГЛЕДАЛА
 15.2.1. Брой
 15.2.1.1. Минимален брой задължителни огледала.
 15.2.1.1.1. Полетата на видимост, предписани в точка 15.2.4, се получават от минималния брой задължителни огледала, посочен в таблицата по-долу. В случаите, в които наличието на дадено огледало не се изисква задължително, това означава, че никакви други системи за непряко виждане не могат да бъдат изисквани задължително.
 Категория превозно средство
 Вътрешно огледало
 Външни огледала
 Вътрешно огледало
 клас I
 Основно огледало (голямо)
 клас II
 Основно огледало (малко)
 клас III
 Широкоъгълно огледало
 клас IV
 Огледало с близко поле на видимост
 клас V
 Предно огледало
 клас VI
 M1
 Задължително
 Освен ако превозното средство е оборудвано в полето на видимост, предписано в точка 15.2.4.1., с нещо друго, а не с безопасен стъклен материал
 Незадължи телно
 Ако огледалото не обезпечава виждане назад.
 Задължително
 Незадължително
 1 от страната на водача и 1 от страната на пътника. Като алтернатива могат да бъдат монтирани огледала от клас II.
 Незадължително
 1 от страната на водача и/или 1 от страната на пътника
 1 от страната на водача и 1 от страната на пътника.
 (и двете трябва да бъдат монтирани на най-малко 2 m над пътната повърхност)
 Незадължително
 (трябва да бъде монтирано на най-малко 2 m над пътната повърхност)
 M2
 Незадължително
 (няма изисквания за полето на видимост)
 Задължително
 1


text:
от страната на водача и 1 от страната на пътника
 Не е разрешено
 Незадължително
 1 от страната на водача и/или 1 от страната на пътника
 Незадължително
 1 от страната на водача и 1 от страната на пътника (и двете трябва да бъдат монтирани на най-малко 2 m над пътната повърхност)
 Незадължително
 (трябва да бъде монтирано на най-малко 2 m над пътната повърхност)
 M3
 Незадължително
 (няма изисквания за полето на видимост)
 Задължително
 1 от страната на водача и 1 от страната на пътника
 Не е разрешено
 Незадължително
 1 от страната на водача и/или 1 от страната на пътника
 Незадължително
 1 от страната на водача и 1 от страната на пътника (и двете трябва да бъдат монтирани на най-малко 2 m над пътната повърхност)
 Незадължително
 (трябва да бъде монтирано на най-малко 2 m над пътната повърхност)
 N1
 Задължително
 Освен ако превозното средство е оборудвано в полето на видимост, предписано в точка 15.2.4.1, с нещо друго, а не с безопасен стъклен материал
 Незадължително
 Ако огледалото не обезпечава виждане назад.
 Незадължително
 Задължително
 1 от страната на водача и 1 от страната на пътника Като алтернатива могат да бъдат монтирани огледала клас II.
 Незадължително
 1 от страната на водача и/или 1 от страната на пътника
 Незадължително
 1 от страната на водача и 1 от страната на пътника
 (и двете трябва да бъдат монтирани на най-малко 2 m над пътната повърхност)
 Незадължително
 (трябва да бъде монтирано на най-малко 2 m над пътната повърхност)
 N2 ≤ 7,5 t
 Незадължително
 (няма изисквания за полето на видимост)
 Задължително
 1 от страната на водача и 1 от страната на пътника
 Не е разрешено
 Задължително
 От двете страни, ако може да бъде монтирано огледало от клас V.
 Незадължително
 От двете страни, ако не може да бъде монтирано огледало от клас V.
 Задължително
 (вж. точки 15.2.2.7 и 15.2.4.5.5)
 Едно от страната на пътника
 Незадължително
 Едно от страната на водача (и двете трябва да бъдат монтирани на най-малко 2 m над пътната повърхност) Разрешава се допуск +10 cm.
 Незадължително
 1 предно огледало (трябва да бъде монтирано на най-малко 2 m над пътната повърхност)
 N2 > 7,5 t
 Незадължително
 (няма изисквания за полето на видимост)
 Задължително
 1 от страната на водача и 1 от страната на пътника
 Не е разрешено
 Задължително
 1 от страната на водача и 1 от страната на пътника
 Задължително
 (вж. точки 15.2.2.7 и 15.2.4.5.5)
 1 от страната на пътника;
 Незадължително
 1 от страната на водача (и двете трябва да бъдат монтирани на най-малко 2 m над пътната повърхност)
 Задължително
 (вж. точка 15.2.1.1.2)
 1 предно огледало (трябва да бъде монтирано на най-малко 2 m над пътната повърхност)
 N3
 Незадължително
 (няма изисквания за полето на видимост)
 Задължително
 1 от страната на водача и 1 от страната на пътника
 Не е разрешено
 Задължително
 1 от страната на водача и 1 от страната на пътника
 Задължително
 (вж. точки 15.2.2.7 и 15.2.4.5.5)
 1 от страната на пътника;
 Незадължително
 1 от страната на водача (и двете трябва да бъдат монтирани на най-малко 2 m над пътната повърхност)
 Задължително
 (вж. точка 15.2.1.1.2)
 1. предно огледало (трябва да


text:
бъде монтирано на най-малко 2 m над пътната повърхност)
 15.2.1.1.2. В случай, че описаното поле на видимост на предно огледало, предписано в точка 15.2.4.6 и/или на огледало с близко поле на видимост, описано в точка 15.2.4.5, може да бъде получено и с друго устройство за непряко виждане, одобрено съгласно точка 6.2 и монтирано съгласно точка 15, това устройство може да бъде използвано вместо огледало.
 В случай на устройство тип камера/монитор, мониторът трябва да показва преди всичко:
 а)
 полето на видимост, предписано в точка 15.2.4.5, когато е заместено огледалото с близко поле на видимост;
 б)
 полето на видимост, предписано в точка 15.2.4.6, когато е заместено предното огледало с близко поле на видимост, при движение на превозното средство напред със скорост до 10 km/h; или
 в)
 едновременно полетата на видимост, предписани в точки 15.2.4.5 и 15.2.4.6, когато огледалото с близко поле на видимост и предното огледало са заместени; в случай че превозното средство се движи напред със скорост по-висока от 10 km/h или се движи назад, мониторът може да бъде използван за друга информация, при условие че полето на видимост, предписано в точка 15.2.4.5, е постоянно показано.
 15.2.1.1.3. Огледала за гледане назад, които се изискват за превозни средства от категория L с каросерия.
 Категория превозно средство
 Вътрешно огледало
 (клас I)
 Основно външно огледало(а)
 (класове III и VII)
 Моторни превозни средства от категория L с каросерия, която частично или изцяло обгражда водача
 1 (4)
 1, ако е налице вътрешно огледало;
 2, ако не е налице вътрешно огледало
 Когато е монтирано единично външно огледало за гледане назад, това огледало за гледане назадтрябва да е разположено върху лявата страна на превозното средство в държавите с дясно движение и върху дясната страна на превозното средство в държавите с ляво движение.
 15.2.1.1.4. Незадължителни огледала за гледане назад за превозни средства от категория L
 Допуска се монтирането на външно огледало за гледане назад върху страната на превозното средство, противоположна на страната, върху която е разположено задължителното огледало за гледане назад, посочено в точка 15.2.1.1.3. Огледалото за гледане назад трябва да отговаря на изискванията от настоящото правило.
 15.2.1.2. Разпоредбите от настоящото правило не се прилагат за огледалата за наблюдение, определени в точка 2.1.1.3. Независимо от това, външните огледала за наблюдение трябва да бъдат монтирани на най-малко 2 m над пътната повърхност, когато превозното средство е натоварено с товар, съответстващ на технически допустимата максимална маса.
 15.2.2. Местоположение
 15.2.2.1. Огледалата трябва да бъдат така поставени, че когато водачът е седнал на седалката си в нормална положение за управление, той да има ясен изглед към пътя зад, пред и встрани на превозното средство.
 15.2.2.2. Външните огледала трябва да бъдат видими през страничните прозорци или през частта от предното стъкло, която се почиства от устройството за почистване на предното стъкло. Независимо от това, по конструктивни причини, последната разпоредба (т.е. разпоредбите, отнасящи се до почистваната част от предното стъкло) не се прилага по отношение на:
 а)
 външни огледала от страната на пътника и незадължителни външни огледала от страната на водача на превозни средства от категории М2 и М3;
 б)
 огледала от клас VI.
 15.2.2.3.


text:
В случай на превозно средство, на което по време на измерването на полето на видимост превозното средство не е монтирана каросерия, минималната и максималната широчини на каросерията трябва бъдат декларирани от производителя и, ако е необходимо, да бъдат симулирани от временни габаритни плоскости. Всички конфигурации на превозни средства и огледала, взети предвид по време на изпитванията, трябва да бъдат указани в сертификата за типово одобрение на превозното средство по отношение на монтирането на огледала (вж. приложение 4).
 15.2.2.4. Предписаното външно огледало от страната на водача трябва да е разположено така, че между вертикалната надлъжна средна равнина на превозното средство и вертикалната равнина, преминаваща през центъра на огледалото и през средата на отсечка, дълга 65 mm, която съединява двете окулярни точки на водача, да не се образува ъгъл по-голям от 55°.
 15.2.2.5. Огледалата не трябва да се издават извън външните габарити на каросерията на превозното средство по същество повече, отколкото е необходимо за спазване на изискванията относно полетата на видимост, заложени в точка 15.2.4.
 15.2.2.6. Когато долният ръб на външно огледало е на по-малко от 2 m от пътната повърхност, щом превозното средство е натоварено с товар, съответстващ на технически допустимата максимална маса, това огледало не бива да бъде издадено на повече от 250 mm извън общата широчина на превозното средство, измерена без огледала.
 15.2.2.7. Огледалата от клас V и клас VI трябва да бъдат монтирани на превозните средства по такъв начин, че, независимо от тяхното местоположение след регулировка, нито една част от тях или техните опори не трябва да се намира на по-малко от 2 m от пътната повърхност, когато превозното средство е натоварено с товар, съответстващ на технически допустимата максимална маса.
 Тези огледала не трябва обаче да бъдат монтирани на превозни средства, чиято височина на кабината е такава, че не допуска съответствието с това изискване. В този случай не се изисква друго устройство за непряко виждане.
 15.2.2.8. При условия че са спазени изискванията от точки 15.2.2.5, 15.2.2.6 и 15.2.2.7, огледалата могат да се издават извън разрешените максимални широчини на превозните средства.
 15.2.2.9. Всички огледала (клас VII) трябва да бъдат закрепени така, че да остават в стабилно положение при нормални условия на управление на превозното средство.
 15.2.3. Регулировка
 15.2.3.1. Вътрешното огледало трябва да може да бъде регулирано от водача от неговото положение при управление на превозното средство.
 15.2.3.2. Външното огледало, поставено от страната на водача, трябва да може да бъде регулирано от вътрешността на превозното средство при затворена врата, макар прозорецът да може да бъде отворен. Застопоряването на огледалото в определено положение обаче може да бъде извършвано отвън.
 15.2.3.3. Изискванията от точка 15.2.3.2 не се прилагат към външни огледала, които, след като бъдат изместени в резултат на външна сила, могат да бъдат върнати в предишното положение, без да се налага да бъдат регулирани.
 15.2.4. Полета на видимост
 15.2.4.1. Вътрешно огледало за виждане назад(клас I)
 Полето на видимост трябва да е такова, че водачът да може да вижда най-малко равен хоризонтален участък от пътя с широчина 20 m, чийто център се намира на вертикалната средна надлъжна равнина на превозното средство и


text:
се простира от 60 m зад окулярните точки на водача до хоризонта (фигура 4).
 Фигура 4
 Поле на видимост на огледало от клас I
 15.2.4.2. Основни огледала за виждане назад от клас II
 15.2.4.2.1. Външно огледало за виждане назад от страната на водача
 Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 5 m, който е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на водача, и се простира от 30 m зад окулярните точки на водача до хоризонта.
 Освен това пътят трябва да бъде видим за водача на широчина 1 m, ограничена от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 4 m зад вертикалната равнина, преминаваща през окулярните точки на водача (вж. фигура 5).
 15.2.4.2.2. Външно огледало за виждане назад от страната на пътника
 Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 5 m, който от страната на пътника е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на пътника, и се простира от 30 m зад окулярните точки на водача до хоризонта.
 Освен това пътят трябва да бъде видим за водача на широчина 1 m, ограничена от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 4 m зад вертикалната равнина, преминаваща през окулярните точки на водача (вж. фигура 5).
 Фигура 5
 Поле на видимост на огледала от клас II
 15.2.4.3. Основни огледала за виждане назад от клас III
 15.2.4.3.1. Външно огледало за виждане назад от страната на водача
 Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 4 m, който е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на водача, и се простира от 20 m зад окулярните точки на водача до хоризонта (вж. фигура 6).
 Освен това пътят трябва да бъде видим за водача на широчина 1 m, ограничена от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 4 m зад вертикалната равнина, преминаваща през окулярните точки на водача.
 15.2.4.3.2. Външно огледало за виждане назад от страната на пътника
 Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 4 m, който от страната на пътника е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на пътника, и се простира от 20 m зад окулярните точки на водача до хоризонта (вж. фигура 6).
 Освен това пътят трябва да бъде видим за водача на широчина 1 m, ограничена


text:
от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 4 m зад вертикалната равнина, преминаваща през окулярните точки на водача.
 Фигура 6
 Поле на видимост на огледала от клас III
 15.2.4.4. „Широкоъгълно“ външно огледало за виждане назад (клас IV)
 15.2.4.4.1. „Широкоъгълно“ външно огледало за виждане назад от страната на водача
 Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 15 m, който е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на водача, и се простира най-малко от 10 m до 25 m зад окулярните точки на водача до хоризонта.
 Освен това пътят трябва да бъде видим за водача на широчина 4,5 m, ограничена от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 1,5 m зад вертикалната равнина, преминаваща през окулярните точки на водача (вж. фигура 7).
 15.2.4.4.2. „Широкоъгълно“ външно огледало за виждане назад от страната на пътника
 Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 15 m, който е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на водача, и се простира най-малко от 10 m до 25 m зад окулярните точки на водача до хоризонта.
 Освен това пътят трябва да бъде видим за водача на широчина 4,5 m, ограничена от равнина, успоредна на средната надлъжна вертикална равнина и преминаваща през най-външната точка на превозното средство, започваща от точка, разположена на 1,5 m зад вертикалната равнина, преминаваща през окулярните точки на водача (вж. фигура 7).
 Фигура 7
 Поле на видимост на огледала от клас IV
 15.2.4.5. Външно огледало с близка видимост (клас V)
 Полето на видимост трябва да бъде такова, че водачът да може да вижда равен хоризонтален участък по протежение на превозното средство, ограничен от следните вертикални равнини (вж. фигури 8a и 8б):
 15.2.4.5.1. равнина, успоредна на средната надлъжна вертикална равнина и преминаваща през най-външната точка на кабината на превозното средство от страната на пътника;
 15.2.4.5.2. в напречна посока, успоредната равнина, преминаваща на разстояние 2 m пред равнината, спомената в точка 15.2.4.5.1;
 15.2.4.5.3. отзад, равнината, успоредна на вертикалната равнина, преминаваща през окулярните точки на водача и разположена на разстояние 1,75 m зад тази равнина;
 15.2.4.5.4. отпред, равнината, успоредна на вертикалната равнина, преминаваща през окулярните точки на водача и разположена на разстояние 1 m пред тази равнина. Ако вертикалната напречна равнина, преминаваща през предния ръб на бронята на превозното средство, е на по-малко от 1 m от вертикалната равнина, преминаваща през окулярните точки на водача, то полето на видимост се ограничава до тази равнина.
 В случай че полето на видимост, описано на фигури 8а и 8б, може да бъде възприето чрез наслагването на полето на видимост от широкоъгълно огледало от клас IV и предно огледало от клас VI,


text:
то монтирането на огледало с близка видимост от клас V не е задължително.
 Фигури 8a и 8б
 Поле на видимост на огледало от клас V
 15.2.4.6. Предно огледало (клас VI)
 Полето на видимост трябва да бъде такова, че водачът да може да вижда най-малко равен хоризонтален участък от пътя, ограничен от:
 а)
 напречна вертикална равнина през най-външната точка на предната част на превозното средство;
 б)
 напречна вертикална равнина на 2 000 mm пред равнината, определена в подточка а);
 в)
 надлъжна вертикална равнина, успоредна на надлъжната вертикална средна равнина, преминаваща през най-външната странична точка на превозното средство от страната на водача; и
 г)
 надлъжна вертикална равнина, успоредна на надлъжната вертикална средна равнина, намираща се на 2 000 mm извън най-външната странична точка на превозното средство, противоположна на страната на водача.
 Предната част на това поле на видимост, противоположно на страната на водача може да се закръгли с радиус 2 000 mm (вж. фигура 9).
 За определеното поле на видимост, вж. също 15.2.4.9.2.
 Разпоредбите за предните огледала са задължителни за превозни средства от категории N2 > 7,5 t и N3 с предно разположение на органите за управление (както е определено в точка 12.5).
 В случай че превозни средства от тези категории не могат да изпълнят изискванията чрез използване на предно огледало, трябва да бъде използвана помощна система за видимост. В случай на помощна система за видимост това устройство трябва да е в състояние да открива на обект с височина 50 сm и диаметър 30 cm в границите на полето, определено във фигура 9.
 Фигура 9
 Поле на видимост на предно огледало от клас IV
 15.2.4.6.2. Ако обаче водачът може да вижда, при отчитане на възпрепятстването на видимостта, причинено от А-стойките, отсечка с дължина 300 mm пред превозното средство на височина 1 200 mm над пътната повърхност и която се намира между вертикалната надлъжна равнина, успоредна на надлъжната вертикална средна равнина, преминаваща през най-външната странична точка на превозното средство от страната на водача и надлъжна вертикална равнина, успоредна на надлъжната вертикална средна равнина, намираща се на 900 mm извън най-външната странична точка на превозното средство, противоположна на страната на водача, то предно огледало от клас VI не е задължително.
 15.2.4.6.3. За целите на точки 15.2.4.6.1 и 15.2.4.6.2 частите, постоянно прикрепени към превозното средство и намиращи се над окулярните точки на водача и пред напречната вертикална равнина, преминаваща през най-предната точка на предната броня на превозното средство, не трябва да се взимат предвид при определянето на предната част на превозното средство.
 15.2.4.7. Огледало от категория L (клас VII).
 15.2.4.7.1. Външно огледало за виждане назад от страната на водача
 Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 2,5 m, който е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на водача, и се простира от 10 m зад окулярните точки на водача до хоризонта (вж. фигура 10).
 Фигура 10
 Поле на видимост на огледала от клас VII
 15.2.4.7.2. Външно огледало за


text:
виждане назад от страната на пътника
 Полето на видимост трябва да бъде такова, че водачът да може да вижда най-малко равен хоризонтален участък от пътя с широчина 4 m, който е ограничен от равнина, успоредна на средната надлъжна вертикална равнина и преминаваща през най-външната точка на превозното средство от страната на водача, и се простира от 20 m зад окулярните точки на водача до хоризонта (вж. фигура 10).
 15.2.4.8. В случай на огледала, състоящи се от няколко отразяващи повърхности, които са с различна кривина или образуват ъгъл помежду си, най-малко една от отразяващите повърхности трябва да осигурява полето на видимост и да има размерите (вж. точка 6.1.2.1.2.2), посочени за класа, към който спадат.
 15.2.4.9. Възпрепятстване на видимостта
 15.2.4.9.1. Вътрешно огледало за виждане назад (клас I)
 Полето на видимост може да бъде намалено поради наличието на облегалки за глава и на устройства като, по-специално, сенници, устройства за почистване за задното стъкло, отоплителни елементи и стоп светлини от категория S3 или на компоненти на каросерията като колони, разделящи остъкляването на задните врати, при условие че изискваното поле на видимост е намалено сaмо частично. Степента на възпрепятстване на видимостта трябва да бъде измерена при най-ниското възможно положение на облегалките за глава и прибрани сенници.
 15.2.4.9.2. Външни огледала (класове II, III, IV, V,VI и VII)
 При полетата на видимост, посочени по-горе, възпрепятстване на видимостта, дължащо се на каросерията и нейни компоненти като други огледала на кабината, дръжки на врати, габаритни светлини, пътепоказатели и предни и задни брони, както и елементи за почистване на отражателните повърхности, не трябва да бъде вземано предвид, ако те причиняват общо по-малко от 10 % закриване на съответното поле на видимост. В случай на превозно средство, проектирано и конструирано за специални цели, когато поради специфичните му особености не е възможно да се спази това изискване, причиненото от специфичните особености закриване на полето на видимост, изисквано за огледало от клас VI, може да бъде повече от 10 процента, но не повече отколкото е необходимо за неговата специална функция.
 15.2.4.10. Процедура на изпитване
 Полето на видимост трябва да бъде определено чрез поставяне на мощни източници на светлина в окулярните точки на водача и чрез изследване на светлината, проектирана на вертикален контролен екран. Могат да бъдат използвани и други еквивалентни методи.
 15.3. УСТРОЙСТВА ЗА НЕПРЯКО ВИЖДАНЕ, РАЗЛИЧНИ ОТ ОГЛЕДАЛА
 15.3.1. Показателите на устройствата за непряко виждане трябва да бъдат такива, че в рамките на описаното поле на видимост да може да бъде наблюдаван обект от критично значение, като се вземе предвид критичното възприятие.
 15.3.2. Възпрепятстването на пряката видимост на водача, причинено от монтирането на устройство за непряко виждане, трябва да бъде сведено до минимум.
 15.3.3. За определяне на разстоянието за различаване в случай на устройства за непряко виждане от тип камера-монитор се прилага процедурата от приложение 10.
 15.3.4. Изисквания към монтирането на монитора
 Посоката на наблюдение на монитора трябва да бъде приблизително същата посока като тази на основното огледало.
 15.3.5. Превозните средства могат да бъдат оборудвани с допълнителни устройства за непряко виждане.
 15.3.6. Разпоредбите от настоящото правило не се прилагат за устройствата за


text:
наблюдение, състоящи се от камера— монитор— записващо устройство, определени в точка 2.1.2.13. Външните камери за наблюдение трябва да бъдат монтирани най-малко 2 m над пътната повърхност, когато превозното средство е натоварено с товар, съответстващ на технически допустимата максимална маса, или, когато тяхната най-ниска точка е на по-малко от 2 m от пътната повърхност, не трябва да бъдат издадени на повече от 50 mm извън общата широчина на превозното средство, измерена без устройството, а радиусите на кривината им не трябва да бъдат по-малки от 2,5 mm.
 16. ПРОМЯНА НА ТИПА ПРЕВОЗНО СРЕДСТВО И РАЗШИРЕНИЕ НА ОДОБРЕНИЕТО
 Административният отдел, одобрил типа превозно средство, се уведомява за всяка промяна на типа превозно средство. Тогава отделът може:
 16.1.1. да прецени, че е малко вероятно направените промени да оказват съществено неблагоприятно въздействие и че при всички положения превозното средство продължава да съответства на изискванията; или
 16.1.2. да изиска протокол за допълнително изпитване от техническата служба, отговаряща за провеждане на изпитванията.
 16.2. Страните по Спогодбата, прилагащи настоящото правило, биват уведомявани за всяко потвърждение или отказ на одобрение, в което се посочват измененията, посредством формуляр, който съответства на образеца от приложение 4 към настоящото правило.
 16.3. Компетентният орган, който издава разширението на одобрението, присвоява сериен номер на всеки формуляр за съобщение, изготвян за такова разширение.
 17. СЪОТВЕТСТВИЕ НА ПРОИЗВОДСТВОТО
 17.1. Процедурата за съответствие на производството трябва да съответства на определените в Спогодбата, допълнение 2, (E/ECE/324-E/ECE/TRANS/505/Rev.2).
 17.2. Всяко превозно средство, одобрено по настоящото правило, трябва да бъде произведено така, че да съответства на одобрения тип, като отговаря на изискванията, определени в точка 15 по-горе.
 18. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 18.1. Одобрението, издадено по отношение на тип превозно средство съгласно настоящото правило, може да бъде отменено, ако не е спазено изискването, заложено в точка 17.1 по-горе, или превозното средство не премине успешно проверките, предписани в точка 17.2 по-горе.
 18.2. Ако страна по Спогодбата, прилагаща настоящото правило, отмени дадено от нея одобрение, тя уведомява незабавно останалите страни по договора, прилагащи настоящото правило, посредством копие на формуляра за одобрение, съдържащо най-долу изписана с едър шрифт, подписана и датирана анотация: „ОДОБРЕНИЕТО Е ОТМЕНЕНО“.
 19. ОКОНЧАТЕЛНО ПРЕКРАТЯВАНЕ НА ПРОИЗВОДСТВО
 Ако титулярят на одобрението прекрати напълно производството на тип превозно средство, одобрен в съответствие с настоящото правило, той уведомява за това органа, издал одобрението, който при получаването на съответното съобщение на свой ред уведомява за това останалите страни по договора, прилагащи настоящото правило, посредством копие на формуляра за съобщение, съдържащо най-долу изписана с едър шрифт, подписана и с датирана анотация: „ОДОБРЕНИЕТО Е ОТМЕНЕНО“.
 20. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯ ЗА ОДОБРЕНИЕ, КАКТО И НА АДМИНИСТРАТИВНИТЕ ОТДЕЛИ
 Страните по Спогодбата, прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитванията, както и на административните отдели, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, издадени в други страни.
 21. ПРЕХОДНИ РАЗПОРЕДБИ
 21.1. Считано от официалната дата на влизане в сила на серия от изменения 02, никоя страна по договора, прилагаща настоящото правило,


text:
не може да отказва заявление за одобрение по настоящото правило, изменено със серия от изменения 02.
 21.2. Считано от 26 януари 2006 г., страните по договора, прилагащи настоящото правило, издават одобрения на тип превозно средство по отношение монтирането на устройства за непряко виждане единствено, ако типът превозно средство отговаря на изискванията на настоящото правило, изменено със серия от изменения 02. При все това, тази дата се отлага с 12 месеца, що се отнася до изискванията относно монтирането на предно огледало от клас VI.
 21.3. Считано от 26 януари 2006 г., страните по договора, прилагащи настоящото правило, издават одобрения на тип устройства за непряко виждане единствено ако типът отговаря на изискванията на настоящото правило, изменено със серия от изменения 02. При все това, тази дата се отлага с 12 месеца, що се отнася до изискванията към предно огледало от клас VI като компонент и към монтирането му на превозни средства.
 21.4. Считано от 26 януари 2010 г. за превозни средства от категория M1 и N1 и от 26 януари 2007 г. за превозно средства от други категории, страните по договора, прилагащи настоящото правило, могат да откажат да признаят одобрения на тип превозно средство, които не са издадени в съответствие със серия от изменения 02 към настоящото правило.
 21.5. Считано от 26 януари 2010 г. за превозни средства от категория M1 и N1 и от 26 януари 2007 г. за превозно средства от други категории, страните по договора, прилагащи настоящото правило, могат да откажат да признаят одобрения на устройство за непряко виждане, които не са издадени в съответствие със серия от изменения 02 към настоящото правило.
 21.6. Одобрения за огледала за виждане назад от класове I или III, издадени съгласно настоящото правило в първоначалния му вид (серия 00) или изменено със серия от изменения 01 преди датата на влизане в сила на настоящата серия от изменения, остават валидни.
 21.7. Разпоредбите на настоящото правило не забраняват одобрението на тип превозно средство по отношение на монтирането на огледала за виждане назад съгласно настоящото правило, изменено със серия от изменения 02, ако всички или част от огледалата за виждане назад от класове I или III, с които е оборудвано, носят маркировката за одобрение, предписана в първоначалната версия (серия 00 или 01) на настоящото правило.
 21.8. Независимо от разпоредбите на точки 21.3 и 21.5 по-горе, за целите на резервните части страните по договора, прилагащи настоящото правило, продължават да издават одобрения съгласно серия от изменения 01 към настоящото правило за устройства за непряко виждане, предназначени за използване на типове превозни средства, одобрени преди датата, спомената в точка 21.2, съгласно серия от изменения 01 към Правило No 46 и, ако е приложимо, последващи разширения на споменатите одобрения.
 (1) Както е определено в приложение 7 към Консолидираната резолюция за конструкцията на превозни средства (R.E.3), (документ TRANS/WP.29/78/Rev.1/изменение 2, последно изменен с изменение 4).
 (2) Системата за непряко виждане е предназначена за различаване на съответните участници в движението. Значението на отделния участник в движението се определя от неговото/нейното местоположение и (потенциална) скорост. В по-голяма или в по-малка степен пропорционално на скоростта


text:
на пешеходец— велосипедист— мотопедист се увеличават и размерите на тези участници в движението. За целите на различаването на обекта водач на мотопед (D = 0,8) на разстояние 40 m се приравнява на пешеходец (D = 0,5) на разстояние от 25 m. Като се имат предвид скоростите на движението, мотопедистът се определя като критерий за различаване. Това е причината при определяне на ефективността на различаването да се използва обект с размери 0,8 m.
 (3) 1 – Германия, 2 – Франция, 3 – Италия, 4 – Нидерландия, 5 – Швеция, 6 – Белгия, 7 – Унгария, 8 – Чешка Република, 9 – Испания, 10 – Сърбия, 11 – Обединено Кралство, 12 – Австрия, 13 – Люксембург, 14 – Швейцария, 15 (не е присвоен), 16 – Норвегия, 17 – Финландия, 18 – Дания, 19 – Румъния, 20 – Полша, 21 – Португалия, 22 – Русия, 23 – Гърция, 24 – Ирландия, 25 – Хърватия, 26 – Словения, 27 – Словакия, 28 – Беларус, 29 – Естония, 30 (не е присвоен), 31 – Босна и Херцеговина, 32 – Латвия, 33 – (не е присвоен), 34 – България, 35 – (не е присвоен), 36 – Литва, 37 – Турция, 38 – (не е присвоен), 39 – Азербайджан, 40 – бившата югославска Република Македония, 41 – (не е присвоен), 42 – Европейска общност (официалните одобрения се предоставят от държавите-членки, които използват техния съответен ИКЕ символ), 43 – Япония, 44 – (не е присвоен), 45 – Австралия, 46 – Украйна, 47 – Южна Африка, 48 – Нова Зеландия, 49 – Кипър, 50 – Малта, 51 – Република Корея. Следващи номера ще бъдат присвоявани и на други държави в хронологичния ред, по който те ратифицират или се присъединят към Спогодбата за приемане на единни технически предписания за колесни превозни средства, оборудване и части, които могат да бъдат монтирани и/или използвани на колесни превозни средства, и на условията за взаимно признаване на одобрения, издавани на основата на тези предписания, като така присвоените номера се съобщават от генералния секретар на Организацията на обединените нации на страните по Спогодбата.
 (4) Не се изисква вътрешно огледало за гледане назад, ако условията за видимост, посочени в точка 15.2.5.4.1 по-долу, не могат да се спазят. В този случай се изискват две външни огледала за гледане назад, едно върху лявата страна и едно върху дясната страна на превозното средство.
 ПРИЛОЖЕНИЕ 1
 Документ за информация за типово одобрение на устройство за непряко виждане
 Следната информация в три екземпляра и включваща списък на съдържанието трябва да бъде предоставена, когато е приложимо.
 Всички чертежи се предоставят в подходящ мащаб и достатъчно подробно в размер А4 или в папка с формат А4.
 Снимките, ако има такива, трябва да показват достатъчно подробности.
 1. Марка (търговско наименование на производителя): ...
 2. Тип и общо търговско описание(я): ...
 3. Средства за идентифициране на типа, ако са обозначени върху устройството: ...
 4. Категория превозно средство, за което е предназначено устройството: ...
 5. Наименование и адрес на производителя: ...
 6. Място и начин на поставяне на знака за одобрение: ...
 7. Адрес(и) на монтажния(те)